1. **Kon pa biba segun e lei:**
	* **Kon pa Maneha Violensia (Eksodo 21:1-32)**
		+ E kódigo di aliansa ta kuminsá dor di regulá tres aspektonan vital di sosiedat Hebreo:
			1. *Sklabitut (Eks. 21:2-11))*: Hòmbernan tabata wòrdu librá despues di e di shete aña. Muhénan, si nan no a kasa, tambe tabata liber. Un homer por keda un esklabo si é skohe esaki.
			2. *E penalti(kastigu) di morto (Eks.. 21:12-17):* Pa e matadó intenshonal. Pa esun kende ta heridá òf maldishoná su mayornan. Pa e sekuestradó
			3. *Heridanan (Eks. 21:18-32):* Obligashon di kompensashon finansiero. Si un aborto sosodé, e hues i e muhé ( ku su esposo) ta imponé e multa (but).
		+ Tur e leinan aki ta purba pa frena abusu i violensia entre hende..
	* **Kon pa Biba den Sosiedat (Eksodo 21:33-23:19)**
		+ Dios no tabata kontentu pa simplemente laga nos ku leinan “básiko” i laga nos apliká nan manera nos ta haña ta bon. El a kuida pa proveé pa ehèmpelnan konkreto asina ku nos por apliká nan korektamente.
		+ E ehèmpelnan aki ta inkluí atakenan di animal-riba-animal (Eks. 21:35-36 ); prestamentu i hürmentu (Eks. 22:14-15 ); relashonnan premarital (Eks22:16), etc.
		+ Énfasis speshal ta wòrdu poné riba proteha esun debil i ekskluí , pero sin duna nan benefisionan inhustu — esei ta, sin pervertí hustisia pa benefisiá òf perhudiká nan. 22:21-23; 23:2-3, 6).
		+ Siendo un aliansa entre Dios i Su pueblo, e leinan aki tambe ta inkluí e manera den kual nos mester relashoná na djÉ. Añadí na e sosiegunan di Sabat, tabatin e obligashon pa opservá e fiestanan ku ta rekòrdá nos di nos liberashon for di piká, protekshon divino, i e futuro glorioso ku ta spera nos.
	* **Kon pa Haña Viktoria (Eksodo 23:20-33)**
		+ Pakiko Dios no a duna Abraham e tera di e Kananeonan? “ Pasombra e inikidat di e Amoreonan no ta kompleto ainda " (Gen. 15:16).
		+ Despues di kuater siglonan di grasia, e Kananeonan no a kambia nan maneranan. Tabata tempu pa duna e tera over na Israel… trankilmente!. 13:17)
		+ Si Dios a saka nan for di Egipto sin ku nan mester a bringa, a parti e laman na dos, a alimentá nan milagrosamente, i a guia nan ku Su Angel… E lo no por tabata kapas pa duna nan Kanaan sin ku nan lo mester bringa pa esaki?
			1. Dios ta bisa Israel kiko pa hasi.
				1. Tende Su bos, asina ku Dios lo por ta e enemigu di Su enemigunan (23:21-22)
				2. Sirbi solamente Dios, asina ku E lo por kita tur enfermedat (23:24-26)
				3. No sera ningun aliansa ku e Kananeonan, asina pa no adorá nan diosnan (23:32-33)
			2. Dios ta bisa Israel kiko E ta bai hasi.
				1. E lo manda Su Angel pa warda nan i trese nan paden [protekshon]] (23:20)
				2. E Angel lo bai nan dilanti i trese nan na Kanaan [direkshon] (23:23)
				3. E lo manda teror na e habitantenan (23:27)
				4. E lo manda e maribomba pa kore ku nan (23:28)
				5. E lo kore ku nan gradualmente (23:29-30)
				6. E lo duna nan over na Israel te ora ku nan dominá for di e Mediteraneo te na e Eufrates (23:31)
2. **Kon pa komprende e lei:**
	* **E lei di vengansa (represaya)..**
		+ Ora ku Hesus a duna e Sermon riba e Seru, El a abolí e lei di vengansa (Mat. 5:38-42) … òf E no a hasié?
		+ E frase “ boso a tende ku a wòrdu bisá … pero Ami ta bisa boso ” no a abolí ningun lei (Hesus a huza e mesun frase pa “ lo bo no mata ” òf “ lo bo no kometé adulterio,” pero nunka E tabatin intenshon pa abolí esakinan). En realidat, Hesus semper a ekspandé e Lei, a mehorá esaki, i a dun’é su berdadero nifikashon.
		+ Nunka tabata e berdadero intenshon di e lei di vengansa ku un persona lo mester pèrdè su wowo òf su man pa a hasi daño na un otro.
		+ E lei aki a wòrdu formulá ku e intenshon di prevení vengansa, poniendo un fin na peleanan di sanger, i represalia promé ku investigashon. Dañonan mester a wòrdu balotá dor di huesnan, i e ora ei kompensashon monetario apropiado ta wòrdu stablesé i pagá. E praktika aki a lanta pa prevení hende di tuma hustisia den nan propio mannan. Hustisia mester a wòrdu hasí, pero den harmonia ku Dios Su Lei..
	* **Rekompensa i kastigu.**
		+ E deseo pa vengansa ta profundamente pegá den nos. Y semper é ta desproporshoná na e kos robes ku nos a risibí: “ Si el a hasi esaki na mi, ami lo hasi mas na djé."
		+ Hesus ta invite nos pa hasi lo kontrario di loke nos ta desea: pa paga malu bèk ku bon (Mat. 5:44). Pesei unda hustisia ta? Ken lo paga e ofensor loke é meresé?
		+ Dios no ta bisa nos ku e agresor lo no wòrdu kastigá, ni ku ningun akto lo wòrdu vengá. Pero si E ta bisa nos klaramente ku É lo ta e vengador (Rom. 12:19-21).
		+ Aunke vengansa personal ta wòrdu tolerá den e kódigo di aliansa, esaki a wòrdu frená dor di krea un sistema hudisial pa prevení abusu (Eks. 21:12-13, 22; 22:8-9).
		+ Ningun hende pa asumí simultániamente e ròl di un hues, hurado, i burdugu. Si kastigu mester wòrdu imponé, esaki mester wòrdu hasí pa medio di un proseso hudisial hustu. Y Kristu lo ta e Hues supremo i final.